CELEX: 62019TN0827
Language: et
Date: 2019-12-02 00:00:00
Title: kohtuasi T-827/19: 2. detsembril 2019 esitatud hagi – Gaspar versus komisjon

24.2.2020   
            
            
               ET
            
            
               Euroopa Liidu Teataja
            
            
               C 61/48
            
         
      2. detsembril 2019 esitatud hagi – Gaspar versus komisjon
      (kohtuasi T-827/19)
      (2020/C 61/61)
      Kohtumenetluse keel: inglise
      
         Pooled
      
      
         Hageja: Norbert Gaspar (Mensdorf, Luksemburg) (esindaja: advokaat R. Wardyn)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 23. mai 2018. aasta otsus; ja
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on personalieeskirjade VIII lisa artikli 11 lõiget 2 ja üldiste rakendussätete artikli 7 lõiget 1, sest
                  
                              —
                           
                           
                              ülekantavate pensioniõigusliku staaži aastate arvutamisel tuleb lähtuda tegelikult üle kantud kapitalist pärast ülekandmistaotluse esitamise kuupäeva ja tegeliku ülekandekuupäeva vahelist kapitalikasvu näitava summa mahaarvamist;
                           
                        
                              —
                           
                           
                              individuaalsete maksete haldamise ja maksmise amet lähtus ülekantavate pensioniõiguste arvutamisel ekslikult summast, mille riigisisene haldusorgan esitas esialgses otsuses, samas kui tegelikult üle kantud summa ei vastanud ainult kapitalikasvule ülekandmistaotluse esitamise kuupäeva ja tegeliku ülekandekuupäeva vahel.
                           
                        
            
                  2.
               
               
                  Teine väide, et liit on alusetult rikastunud, sest
                  
                              —
                           
                           
                              ülekantavate pensioniõigusliku staaži aastate arvutamine esialgse summa alusel, mis arvutati ümber ja mis ei vastanud ainult kapitalikasvule ülekandmistaotluse esitamise kuupäeva ja tegeliku ülekandekuupäeva vahel, tõi kaasa liidu alusetu rikastumise.